Wekîlê AKPyî Abdulhalat Arvaso ke Wan de nêzdîyê 100 merdimê xo dezgehanê umûmîye de ca kerdî, narey zî birayê şêwirmendê xo Erol Baykarayî, Îsmaîl Baykara kerd mudirê Keyeyê Doktoran ê Wanî. Serdoktorê Nêweşxaneyê Cigêrayîş û Perwerdeyî yê Wanî Kamîl Yavuzerî na bêusulîye ra dima îstîfa kerd.
Tayînê Baykarayî waştişê Arvasî ser o hetê Mudirê Weşîye yê Wanî Mahmut Sunnetçîogluyî ra ame kerdene.
Dima ke Yavuzerî îstîfa kerd Sunnetçîogluyî ey reyde qisey kerd û vat ke ''Îstîfa mekere, herinda xo de ronişe.''
Nêweşxane de alozîye dewam kena.
